3. ลักษณะการประกอบธุรกิจ

3.1 ประวัติความเป็นมาและการเปลี่ยนแปลงที่สำคัญ

บริษัท ยูเรกา ดีไซน์ จำกัด (มหาชน) (“บริษัท”) ก่อตั้งขึ้นในปี 2545
โดยมีวัตถุประสงค์เพื่อดำเนินธุรกิจให้บริการออกแบบและผลิตเครื่องจักรสำหรับใช้ในโรงงานอุตสาหกรรมการประกอบและผลิตชิ้นส่วนยานยนต์
โดยคุณนรากร ราชพลสิทธิ์และกลุ่มผู้บริหารอีก 5 ท่าน
ซึ่งเป็นเป็นวิศวกรผู้มีความรู้และประสบการณ์ในการออกแบบและผลิตเครื่องจักรที่ใช้ในโรงงานอุตสาหกรรม

ในช่วงเริ่มต้นของการดำเนินธุรกิจ บริษัทให้บริการออกแบบและผลิตเครื่องจักร 3 ประเภท
ได้แก่ 1. เครื่องทดสอบการรั่วของชิ้นงาน 2. เครื่องประกอบชิ้นงาน
3.เครื่องทำสัญลักษณ์ในชิ้นงาน ต่อมาภายหลัง
เพื่อรองรับความต้องการที่หลากหลายของลูกค้ากลุ่มยานยนต์
บริษัทจึงขยายการให้บริการการออกแบบและผลิตประเภทของเครื่องจักรเพิ่มขึ้นอีก 3 ประเภท
ได้แก่ เครื่องล้างทำความสะอาดชิ้นงาน เครื่องขันน๊อต และเครื่องกดอัดชิ้นงาน

ในปี 2548 กลุ่มผู้บริหารมีความคิดในการแยกการดำเนินธุรกิจตามประเภทของเครื่องจักร
ดังนั้นจึงได้มีการก่อตั้งบริษัทขึ้นอีก 2 บริษัท คือ บริษัท ยูเรกา เซลล์ แอนด์ เซอร์วิส จำกัด
เพื่อประกอบธุรกิจออกแบบและผลิตเครื่องขันน๊อต และบริษัท ยูเรกา พรีซิชั่น จำกัด
เพื่อประกอบธุรกิจผลิตชิ้นส่วนเพื่อนำไปประกอบเป็นเครื่องจักร เช่น การเจาะ
การตัดแผ่นเหล็กตามขนาด โดยจำหน่ายให้กับทางบริษัทนำมาประกอบกอบเป็นเครื่องจักร
อย่างไรก็ตาม ในปี 2552 ผู้บริหารของบริษัท เล็งเห็นว่าการมีบริษัทที่ประกอบธุรกิจคล้ายคลึงกันถึง
3
แห่งทำให้เกิดความสิ้นเปลืองค่าใช้จ่ายจากการซ้อนทับกันของการดำเนินงานและยังก่อเกิดความสับสนต่อลูกค้า
จึงได้ทำการซื้อสินทรัพย์ของทั้ง 2 บริษัทเข้ามาและให้บริษัทเป็นผู้ดำเนินการผลิตทั้งหมด
โดยคงเหลือไว้แต่เพียงบริษัทยูเรกา ดีไซน์ จำกัดเพียงบริษัทเดียว และทำการปิดบริษัททั้ง 2
ดังกล่าวลง

ในปี 2550 บริษัทได้ขยายกลุ่มลูกค้าไปสู่กลุ่มลูกค้าต่างประเทศ โดยมีการส่งออกเครื่องจักร
ประเภทเครื่องทดสอบการรั่วของชิ้นงาน ไปยังประเทศอินเดีย ต่อมาในปี 2553
บริษัทได้ทำการร่วมทุนกับบริษัท ฟูจิอิ ไอออนเวิร์ค จำกัด (ประเทศญี่ปุ่น) ในการจัดตั้ง บริษัท ฟูจิอิ
ไอออนเวิร์ค (ประเทศไทย) จำกัดด้วยทุนจดทะเบียน 1.00 ล้านบาท
โดยบริษัทถือหุ้นในสัดส่วนร้อยละ 51 และทางบริษัท ฟูจิอิ ไอออนเวิร์ค (ประเทศญี่ปุ่น)
ถือหุ้นในสัดส่วนร้อยละ 49
เพื่อดำเนินธุรกิจตัวแทนจำหน่ายเครื่องเจาะความเที่ยงตรงสูงที่ควบคุมโดยระบบ CNC control
ซึ่งออกแบบและผลิตโดยบริษัท ฟูจิอิ ไอออนเวิร์ค จำกัด (ประเทศญี่ปุ่น)

ปัจจุบัน บริษัทมีทุนจดทะเบียนและทุนที่ชำระแล้วทั้งสิ้น 85,000,000 บาท (ณ วันที่ 21 กุมภาพันธ์
2556) โดยแบ่งเป็นหุ้นสามัญจำนวน 170,000,000 หุ้น มูลค่าที่ตราไว้หุ้นละ 0.50 บาท
โดยคุณนรากร ราชพลสิทธิ์และภรรยา ถือหุ้นในสัดส่วนร้อยละ 32.79 ของทุนจดทะเบียนชำระแล้ว
(ดูรายละเอียดในส่วนที่ 1 ข้อ 7.2 เรื่องผู้ถือหุ้น)

ประวัติความเป็นมาและพัฒนาการที่สำคัญของบริษัทสามารถสรุปได้ดังนี้

  -------- ----------------------------------------------------------------------------------------------
  ปี 2545 – 
  2550     

  2545     จดทะเบียนจัดตั้งบริษัทด้วยทุนจดทะเบียนและชำระแล้ว 1.00 ล้านบาท
           เพื่อดำเนินธุรกิจออกแบบและผลิตเครื่องจักรและอุปกรณ์จับยึดสำหรับใช้ในโรงงานอุตสาหกรรม โดยเน้นอุตสาหกรรมยานยนต์

  2546     เริ่มดำเนินธุรกิจออกแบบและผลิตเครื่องจักรสำหรับการประกอบและทดสอบชิ้นส่วนยานยนต์ และอุปกรณ์จับยึด
           โดยมีสำนักงานและโรงงานตั้งอยู่ที่ 3/716 ถนนเทศบาลนิมิตรเหนือ แขวงลาดยาว เขตจตุจักร กรุงเทพมหานคร 10900

  2547     ทำการย้ายที่ตั้งสำนักงานและโรงงานของบริษัทจากบริเวณเขตจตุจักรไปยังที่ 259/14 หมู่ที่ 4 ซอยพัชราภา ถนนวิภาวดีรังสิต
           แขวงตลาดบางเขน เขตหลักสี่ กรุงเทพมหานคร 10210

  2548     จดทะเบียนจัดตั้งบริษัท ยูเรกา เซลล์ แอนด์ เซอร์วิส จำกัด ด้วยทุนจดทะเบียนและชำระแล้ว 1.00 ล้านบาท
           เพื่อดำเนินธุรกิจออกแบบและผลิตเครื่องขันน๊อต (Nut tightening machine)

           จดทะเบียนจัดตั้งบริษัท ยูเรกา พรีซิชั่น จำกัด ด้วยทุนจดทะเบียนและชำระแล้ว 10.00 ล้านบาท
           เพื่อดำเนินธุรกิจผลิตชิ้นส่วนเครื่องจักรเพื่อจำหน่ายให้กับทางบริษัท

  2551     เพิ่มทุนจดทะเบียนและชำระแล้วของบริษัทจาก 1.00 ล้านบาทเป็น 5.00 ล้านบาท และเข้าซื้อหุ้นใน บริษัท เบคุโทรุ
           (ไทยแลนด์) จำกัด ซึ่งเป็นบริษัทที่ดำเนินธุรกิจจำหน่ายส่วนประกอบของเครื่องจักร อะไหล่ และเครื่องมือต่างๆ ในจำนวน
           2,800 หุ้น ในราคามูลค่าที่ตราไว้หุ้นละ 100 บาท รวมเป็นเงินลงทุน 280,000 บาท คิดเป็นสัดส่วนการถือหุ้นร้อยละ 14
           ของจำนวนหุ้นทั้งหมด

           

  ปี 2552   

  ก.ค.     เพิ่มทุนจดทะเบียนและชำระแล้วของบริษัทจาก 5.00 ล้านบาทเป็น 8.00 ล้านบาท ทั้งนี้
           เพื่อรองรับการซื้อสินทรัพย์สุทธิจากการควบรวมกิจการของ บริษัท ยูเรกา เซลล์ แอนด์ เซอร์วิส จำกัด และบริษัท ยูเรกา
           พรีซิชั่น จำกัด ให้เหลือไว้แต่เพียงบริษัท ยูเรกา ดีไซน์ จำกัดเพียงแห่งเดียว

  ส.ค.     ทำการย้ายสำนักงานและโรงงานของบริษัทไปยังเลขที่ 19 หมู่ที่ 11 ตำบลลาดสวาย อำเภอลำลูกกา จังหวัดปทุมธานี ซึ่งมีเนื้อที่
           3 - 3 - 79 ไร่

  ก.ย.     ทำการจดทะเบียนปิด บริษัท ยูเรกา เซลล์ แอนด์ เซอร์วิส จำกัด และบริษัท ยูเรกา พรีซิชั่น จำกัดลง

           

  ปี 2553   

  มี.ค.     ได้รับรางวัลธรรมาภิบาลดีเด่น ด้านการปฏิบัติต่อพนักงานดีเด่นแห่งปี 2553 จากสถาบันป๋วย อึ๊งภากรณ์
           สถาบันพัฒนาวิสาหกิจขนาดกลางและขนาดย่อมและสมาคมธนาคารไทย

  ก.ค.     ร่วมทุนกับบริษัท ฟูจิอิ ไอออนเวิร์ค จำกัด (ประเทศญี่ปุ่น) โดยจดทะเบียนจัดตั้งบริษัท ฟูจิอิ ไอออนเวิร์ค (ประเทศไทย) จำกัด
           (บริษัทย่อย) ด้วยทุนจดทะเบียน 1.00 ล้านบาท
           เพื่อดำเนินธุรกิจตัวแทนจำหน่ายเครื่องกลึง/ไส/ปาด/เจาะความเที่ยงตรงสูงประเภท CNC control
           โดยบริษัทถือหุ้นในสัดส่วนร้อยละ 51.00 ของจำนวนหุ้นทั้งหมด

  ส.ค.     บริษัทได้รับสิทธิพิเศษทางภาษีจากคณะกรรมการส่งเสริมการลงทุนสำหรับกิจการผลิตเครื่องจักร
           อุปกรณ์และชิ้นส่วนตามบัตรส่งเสริมการลงทุนเลขที่ 1939(5)/2553
           รวมถึงได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุนเป็นระยะเวลา 8
           ปี นับตั้งแต่วันที่ 9 สิงหาคม 2553

  ปี 2554   

  ก.พ.     เพิ่มทุนจดทะเบียนและชำระแล้วของบริษัทจาก 8.00 ล้านบาทเป็น 10.00 ล้าน ทั้งนี้
           เนื่องจากทางบริษัทต้องการเพิ่มสภาพคล่องเงินสด โดยการขอเพิ่มวงเงินสินเชื่อระยะสั้นจากสถาบันการเงิน
           ซึ่งมีการกำหนดเงื่อนไขให้ทางบริษัทมีสัดส่วนหนี้ต่อทุนตามสัดส่วนที่กำหนด

  พ.ย.     จ่ายเงินปันผลจากกำไรสะสมของบริษัทให้แก่ผู้ถือหุ้นจำนวน 22.22 ล้านบาท

  ธ.ค.     เพิ่มทุนจดทะเบียนและชำระแล้วของบริษัทจาก 10.00 ล้านบาทเป็น 30.00 ล้านบาท
           เพื่อรองรับการขยายตัวของธุรกิจโดยการออกและเสนอขายหุ้นสามัญเพิ่มทุนให้แก่ผู้ถือหุ้นเดิม

  ปี 2555   

  ก.พ.     จ่ายเงินปันผลจากผลประกอบการปี 2554 ให้แก่ผู้ถือหุ้นจำนวน 11.11 ล้านบาท

  มี.ค.     เพิ่มทุนจดทะเบียนของบริษัทจาก 30.00 ล้านบาทเป็น 60.00 ล้านบาท
           เพื่อรองรับการขยายตัวของธุรกิจโดยการออกและเสนอขายหุ้นสามัญเพิ่มทุนให้แก่ผู้ถือหุ้นเดิม

  มี.ค.     มีการเปลี่ยนแปลงโครงสร้างผู้ถือหุ้น โดยกลุ่มผู้ถือหุ้นเดิมลดสัดส่วนการถือหุ้นจากร้อยละ 100.00 เป็นร้อยละ 86.67
           ของจำนวนหุ้นชำระแล้วทั้งหมด โดยผู้ถือหุ้นเดิมขายหุ้นในสัดส่วนร้อยละ 13.33
           ให้แก่ผู้ถือหุ้นรายอื่นและพนักงานของบริษัทจำนวนรวม 30 ราย

  ก.ค.     ที่ประชุมผู้ถือหุ้นมีมติอนุมัติการแปรสภาพบริษัทเป็นบริษัทมหาชน จำกัด และเพิ่มทุนจดทะเบียนของบริษัท ยูเรกา ดีไซน์ จำกัด
           (มหาชน) จาก 60.00 ล้านบาทเป็น 85.00 ล้านบาท (จำนวน 170,000,000 หุ้น มูลค่าที่ตราไว้หุ้นละ 0.50 บาท)
           เพื่อรองรับการเข้าจดทะเบียนในตลาดหลักทรัพย์เอ็ม เอ ไอ

  ต.ค.     บริษัทมีการปรับปรุงงบการเงินปี 2554 ส่งผลให้กำไรสุทธิลดลง และต้องเรียกเงินปันผลที่ได้จ่ายไปแล้วกลับคืนมาบางส่วน
           เป็นเงินจำนวน 2.67 ล้านบาท

  ธ.ค.     ผู้ถือหุ้นจ่ายคืนเงินปันผลที่บริษัทเรียกคืนครบทั้งจำนวน

  ปี 2556   

  ก.พ.     เพิ่มทุนจดทะเบียนของบริษัทจาก 60.00 ล้านบาทเป็น 85.00 ล้านบาท โดยการออกหุ้นใหม่จำนวน 50,000,000 หุ้น
           มูลค่าที่ตราไว้หุ้นละ 0.50 บาท เสนอขายต่อประชาชน

  มี.ค.     เข้าจดทะเบียนในตลาดหลักทรัพย์ เอ็ม เอ ไอ
  -------- ----------------------------------------------------------------------------------------------

2.2 ภาพรวมการประกอบธุรกิจของบริษัทและบริษัทย่อย

บริษัท ยูเรกา ดีไซน์ จำกัด (มหาชน)

บริษัท ยูเรกา ดีไซน์ จำกัด (มหาชน)
ประกอบธุรกิจให้บริการออกแบบและผลิตเครื่องจักรสำหรับการประกอบและทดสอบชิ้นส่วนยานยนต์และอุปกรณ์จับยึด
สำหรับใช้ในโรงงานอุตสาหกรรมการประกอบและผลิตชิ้นส่วนยานยนต์
ธุรกิจของบริษัทจึงจัดเป็นกลุ่มอุตสาหกรรมสนับสนุนอุตสาหกรรมยานยนต์ดังนี้

การให้บริการออกแบบและผลิตเครื่องจักรของบริษัทในลักษณะออกแบบตามความต้องการของลูกค้า
(Design to order)
ซึ่งบริษัทจะออกแบบและผลิตเครื่องจักรตามความต้องการของลูกค้าแต่ละรายที่แตกต่างกันตามประเภทของเครื่องจักร
โดยทางบริษัทจะส่งทีมวิศวกรที่มีความเชี่ยวชาญเข้าร่วมประชุมกับลูกค้าเพื่อรับทราบความต้องการของเครื่องจักรที่ลูกค้าต้องการใช้ในการนำไปผลิตชิ้นส่วนยานยนต์
รวมทั้งให้คำปรึกษาและคำแนะนำเกี่ยวกับรูปแบบของเครื่องจักรที่จะสามารถตอบสนองความต้องการของลูกค้าได้อย่างดีที่สุดทั้งในด้านลักษณะการใช้งานและรูปลักษณ์ภายนอก
เครื่องจักรที่ทางบริษัทผลิตนั้นมีหลายประเภทซึ่งเครื่องจักรแต่ละประเภทก็จะมีคุณสมบัติในการทำงานที่แตกต่างกันไป
โดยประเภทเครื่องจักรที่บริษัทสามารถผลิตได้นั้นได้แก่ เครื่องที่ใช้ในการผลิต การทดสอบ
การทำความสะอาด การประกอบ รวมถึงการทำสัญลักษณ์ในชิ้นส่วนสำหรับระบบต่างๆ
ที่เป็นส่วนประกอบของยานยนต์ ไม่ว่าจะเป็นระบบเครื่องยนต์ ระบบบังคับเลี้ยว ระบบส่งกำลัง
ระบบกันสะเทือน ระบบเบรค ฯลฯ

บริษัทให้บริการออกแบบและผลิตเครื่องจักรให้กับผู้ประกอบการในห่วงโซ่อุปทาน (Supply chain)
ในอุตสาหกรรมยานยนต์หลายกลุ่ม ไม่ว่าจะเป็นบริษัทผู้ประกอบรถยนต์/รถจักรยานยนต์
หรือบริษัทผู้ผลิตชิ้นส่วนยานยนต์
โดยลูกค้าของบริษัทจะมีความต้องการเครื่องจักรใหม่เมื่อมีการออกยานยนต์รุ่นใหม่ (New Model)
เข้าสู่ตลาด หรือเมื่อมีการเพิ่มกำลังการผลิตยานยนต์ และจะมีความต้องการเปลี่ยนชุดอุปกรณ์จับยึด
(Jig) ในเครื่องจักรเดิมเมื่อมีการทำไมเนอร์เชนจ์ยานยนต์โมเดลเดิม
ซึ่งโดยทั่วไปแล้วผู้ประกอบรถยนต์จะมีการออกรถยนต์รุ่นใหม่ในทุกๆ 4 – 7 ปี
ตามแต่ประเภทของรถยนต์ และมีการทำการปรับโฉมที่เรียกว่าไมเนอร์เชนจ์ในทุกๆ 1.5 – 2.5 ปี
หลังจากที่มีการจำหน่ายรถยนต์ในแต่ละรุ่น
และผู้ประกอบรถจักรยานยนต์จะมีการออกโมเดลใหม่ในทุกๆ 1 – 1.5
ปีและมีการทำไมเนอร์เชนจ์ถึง 7 – 8 รอบต่อปี

ทั้งนี้ รูปแบบการนำเสนอบริการของบริษัทแบ่งออกเป็น 2 ช่องทาง คือ
การนำเสนอบริการไปยังลูกค้าโดยตรง (End User)
และการนำเสนอบริการผ่านบริษัทที่ทำธุรกิจซื้อมาขายไป (Trading company)
โดยลูกค้าของกลุ่มบริษัทมีทั้งลูกค้าในประเทศ และลูกค้าในต่างประเทศ เช่นเวียดนาม และอินเดีย
อย่างไรก็ตามในปัจจุบันทางบริษัทมุ่งเน้นที่จะนำเสนอบริการโดยตรงไปยังลูกค้าในประเทศเป็นหลัก

รูปแบบการให้บริการของบริษัทสามารถแบ่งได้เป็น 3 กลุ่มหลัก ดังต่อไปนี้

1.  การออกแบบและผลิตเครื่องจักรใหม่ โดยเครื่องจักรที่บริษัทผลิตสามารถแยกเป็น 6
    ประเภทหลัก ดังนี้

    1.  เครื่องทดสอบการรั่วของชิ้นงาน (Leak test machine)

    2.  เครื่องล้างทำความสะอาดชิ้นงาน (Washing machine)

    3.  เครื่องกดอัดชิ้นงาน (Press machine)

    4.  เครื่องขันน๊อต (Nut tightening machine)

    5.  เครื่องประกอบชิ้นงาน (Special assembly machine)

    6.  เครื่องทำสัญลักษณ์ในชิ้นงาน (Marking machine)

2.  การออกแบบและผลิตชุดอุปกรณ์จับยึด (Jig) สำหรับปรับปรุงเครื่องจักรเดิม

3.  การปรับปรุง แก้ไข เปลี่ยนแปลงและซ่อมแซมเครื่องจักรเดิม
    และการจัดหาอุปกรณ์และวัสดุสิ้นเปลืองให้ลูกค้า

บริษัท ฟูจิอิ ไอออนเวิร์ค (ประเทศไทย) จำกัด

บริษัท ฟูจิอิ ไอออนเวิร์ค (ประเทศไทย) จำกัด (“ฟูจิอิ ไอออนเวิร์ค”)
เป็นบริษัทที่เกิดจากการร่วมทุนระหว่างบริษัท ยูเรกา ดีไซน์ จำกัด (มหาชน) และบริษัท ฟูจิอิ
ไอออนเวิร์ค จำกัด (ประเทศญี่ปุ่น)
เพื่อดำเนินธุรกิจตัวแทนจำหน่ายเครื่องจักรประเภทเครื่องกลึง/ไส/ปาด/เจาะ
ชนิดความเที่ยงตรงสูง (Machining machine) ที่ออกแบบและผลิตโดยบริษัท ฟูจิอิ ไอออนเวิร์ค
จำกัด (ประเทศญี่ปุ่น) ซึ่งใช้สำหรับการขึ้นรูปชิ้นงานในอุตสาหกรรมยานยนต์
โดยความโดดเด่นของเครื่องจักรของฟูจิอิ ไอออนเวิร์ค คือ เป็นเครื่องกลึง/ไส/ปาด/เจาะ
ที่ควบคุมโดยระบบ CNC
ซึ่งเป็นเทคโนโลยีการผลิตที่ไม่มีผู้ประกอบการในประเทศไทยรายใดสามารถผลิตได้
อย่างไรก็ตามเครื่องจักรที่ทางฟูจิอิ
ไอออนเวิร์คจำหน่ายจะเป็นเครื่องจักรคนละประเภทกับเครื่องจักรที่บริษัทผลิตและมีกลุ่มลูกค้าแยกจากกันอย่างชัดเจน

บริษัท เบคุโทรุ (ไทยแลนด์) จำกัด

บริษัท เบคุโทรุ (ไทยแลนด์) จำกัด เป็นบริษัทที่ก่อตั้งโดย บริษัท เวคเตอร์ จำกัด (ประเทศญี่ปุ่น)
เพื่อดำเนินธุรกิจตัวแทนจำหน่ายเครื่องจักรประเภทเครื่องทำสัญญลักษณ์ (Marking machine)
ที่ออกแบบและผลิตโดยบริษัท เวคเตอร์ จำกัด (ประเทศญี่ปุ่น)
ซึ่งใช้เป็นส่วนประกอบสำคัญในการออกแบบและผลิตเครื่องทำสัญลักษณ์ของบริษัท โดยในปี 2551
ผู้ถือหุ้นใหญ่คือบริษัท เวคเตอร์ จำกัด (ประเทศญี่ปุ่น) ได้ชักชวนบริษัท ยูเรกา ดีไซน์ จำกัด
(มหาชน) และลูกค้ารายอื่นๆ ให้เข้าร่วมถือหุ้นในบริษัท เบคุโทรุ (ไทยแลนด์) จำกัด
และบริษัทได้ตกลงเข้าซื้อหุ้นจำนวน 2,800 หุ้น คิดเป็นสัดส่วนร้อยละ 14
ของทุนจดทะเบียนและทุนที่ชำระแล้ว ในราคาหุ้นละ 100 บาทเป็นจำนวนเงินลงทุนทั้งสิ้น 280,000
บาท

2.3 โครงสร้างรายได้

  โครงสร้างรายได้ของบริษัทและบริษัทย่อยแบ่งตามประเภทของสินค้าและบริการ

  ------------------------------ ------------- ------------- -------- -------- -------- -------- --------
  ประเภทของสินค้าและบริการ          ดำเนินการโดย   งบการเงินรวม                                       

                                               ปี 2553                 ปี 2554            ปี 2555   

                                               ล้านบาท        ร้อยละ    ล้านบาท   ร้อยละ    ล้านบาท   ร้อยละ

  1. การออกแบบและผลิตเครื่องจักรใหม่                                                                  

  เครื่องทดสอบการรั่วของชิ้นงาน        บริษัท          22.09         12.24    19.79    8.33     47.72    15.58

  เครื่องล้างชิ้นส่วน                  บริษัท          9.62          5.33     17.02    7.17     17.05    5.57

  เครื่องกดอัดชิ้นงาน                 บริษัท          19.80         10.97    21.40    9.01     21.26    6.94

  เครื่องขันน๊อต                     บริษัท          10.84         6.01     33.26    14.00    36.25    11.83

  เครื่องประกอบชิ้นส่วน               บริษัท          86.67         48.02    106.12   44.68    82.27    26.86

  เครื่องทำสัญลักษณ์ในชิ้นงาน           บริษัท          7.28          4.03     4.94     2.08     12.63    4.12

  การขายเครื่องกลึง/ไส/ปาด/เจาะ     ฟูจิอิ           0.00          0.00     0.00     0.00     41.33    13.49

  รวม                                          156.30        86.60    202.53   85.27    258.51   84.39

  2. การออกแบบและผลิตอุปกรณ์จับยึด    บริษัท          8.39          4.65     18.91    7.96     8.11     2.65

  3. บริการปรับปรุงและแก้ไขเครื่องจักร  บริษัท          15.80         8.75     16.07    6.77     39.67    12.96
  และการจัดหาอุปกรณ์และวัสดุสิ้นเปลือง                                                                   

  รวมรายได้จากการขายและบริการ                    180.49        100.00   237.51   100.00   306.29   100.00
  ------------------------------ ------------- ------------- -------- -------- -------- -------- --------

  โครงสร้างรายได้ของบริษัทแบ่งตามพื้นที่การจำหน่าย

  --------------------------- ------------- -------- -------- -------- -------- --------
  รายได้จากการขายและบริการ      งบการเงินรวม                                       

                              ปี 2553                 ปี 2554            ปี 2555   

                              ล้านบาท        ร้อยละ    ล้านบาท   ร้อยละ    ล้านบาท   ร้อยละ

  1.                          175.89        97.45    210.69   88.70    278.92   91.06
  รายได้จากการจำหน่ายในประเทศ                                                     

  2. รายได้จากการส่งออก         4.60          2.55     26.83    11.30    27.37    8.94

  รายได้จากการขายและบริการ      180.49        100.00   237.52   100.00   306.29   100.00
  --------------------------- ------------- -------- -------- -------- -------- --------

  โครงสร้างรายได้ของบริษัทแบ่งตามกลุ่มลูกค้า

  ------------------------ ------------- -------- -------- -------- -------- --------
  กลุ่มลูกค้า                  งบการเงินรวม                                       

                           ปี 2553                 ปี 2554            ปี 2555   

                           ล้านบาท        ร้อยละ    ล้านบาท   ร้อยละ    ล้านบาท   ร้อยละ

  1. ผู้ประกอบยานยนต์                                                           

  ผู้ประกอบรถยนต์             16.04         8.89     59.91    25.22    31.58    10.31

  ผู้ประกอบรถจักรยานยนต์       28.14         15.59    44.43    18.71    64.35    21.01

  2. ผู้ผลิตชิ้นส่วนยานยนต์ลำดับที่  136.31        75.52    133.18   56.07    210.36   68.68
  1                                                                          

  รายได้จากการขายและบริการ   180.49        100.00   237.52   100.00   306.29   100.00
  ------------------------ ------------- -------- -------- -------- -------- --------

2.4 เป้าหมายการดำเนินธุรกิจ

บริษัทมีความมุ่งมั่นที่จะเป็นผู้นำในธุรกิจการออกแบบและผลิตเครื่องจักรและอุปกรณ์จับยึดสำหรับใช้ในอุตสาหกรรมยานยนต์ในประเทศไทยโดยมุ่งเน้นการสร้างความน่าเชื่อถือและสร้างความสัมพันธ์อันดีกับลูกค้าเดิมและการขยายฐานลูกค้าใหม่ให้มากขึ้นทั้งตลาดในประเทศและต่างประเทศ
โดยสามารถระบุเป้าหมายในการดำเนินงานในระยะเวลา 3 – 5 ปีได้ดังต่อไปนี้

-   เป็นบริษัทที่มียอดขายเป็นอันดับ 1
    ในกลุ่มบริษัทที่มีลักษณะการให้บริการและประเภทเครื่องจักรที่ทำการออกแบบและผลิตคล้ายคลึงกับทางบริษัทภายในปี
    2557

-   บริหารจัดการต้นทุนการผลิตให้มีอัตรากำไรขั้นต้น (Gross profit margin)
    ไม่ต่ำกว่าร้อยละ 30.00 ของรายได้จากการขายและบริการในปี 2555 และปี 2556